Muxsin Xodjiyev

Muksin Tadjiyevich Xodjiyev (1957-yil 29-noyabr, Qoʻqon, Fargʻona, Oʻzbekiston SSR) – Guliston davlat universiteti rektori (2017-yildan beri). Texnika fanlari doktori, professor. 2023-yilda Qozon federal universiteti, 2024-yilda Turkiyaning Balikesir universiteti faxriy professori. Antique world — “Antik dunyo” Xalqaro ilmiy akademiyasining akademigi (2009). 

 Hayoti 
1957-yil 29-noyabrda Fargʻona viloyati Qoʻqon shahrida tugʻilgan. Toshkent toʻqimachilik va yengil sanoat institutini tamomlagan (1980).

 Karyerasi 
1980-1981-yillarda Toshkent shahar markaziy paxta tozalash sanoati ilmiy-tekshirish instituti kichik ilmiy xodimi, 1981-1984-yillarda Toshkent shahar markaziy paxta tozalash sanoati ilmiy-tekshirish instituti kunduzgi boʻlim aspiranti, 1984-1985-yillarda Toshkent shahar markaziy paxta tozalash sanoati ilmiy-tekshirish instituti kichik ilmiy xodimi, 1985-1986-yillarda Toshkent toʻqimachilik va yengil sanoat instituti Paxtani dastlabki ishlash kafedrasi assistenti, 1986-1988-yillarda Toshkent toʻqimachilik va yengil sanoat instituti Paxtani dastlabki ishlash kafedrasi dotsenti, 1988-1989-yillarda Toshkent toʻqimachilik va yengil sanoat instituti Paxtani dastlabki ishlash kafedrasi katta ilmiy xodimi,1989-1994-yillarda Toshkent toʻqimachilik va yengil sanoat instituti Paxtani dastlabki ishlash kafedrasi dotsenti, 1994-1996-yillarda Toshkent toʻqimachilik va yengil sanoat instituti Paxtani dastlabki ishlash kafedrasi katta ilmiy xodimi, 1996-1998-yillarda Toshkent toʻqimachilik va yengil sanoat instituti Paxtani dastlabki ishlash kafedrasi dotsenti, 1998-1999-yillarda Toshkent toʻqimachilik va yengil sanoat instituti Paxta texnologiyasi va mexanika fakulteti dekani, 1999-2000-yillarda Toshkent toʻqimachilik va yengil sanoat instituti Paxtani dastlabki ishlash kafedrasi professori, 2000-2002-yillarda Toshkent toʻqimachilik va yengil sanoat instituti muxandis-iqtisodiyot va kimyo texnologiyasi fakulteti dekani, 2002-2011-yillarda Buxoro oziq-ovqat va yengil sanoat texnologiyasi instituti rektori, 2011-2012-yillarda Buxoro yuqori texnologiyalar muhandislik-texnika instituti rektori, 2012-2013-yillarda Toshkent toʻqimachilik va yengil sanoat instituti paxtani dastlabki ishlash kafedrasi professori, 2013-2014-yillarda Toshkent toʻqimachilik va yengil sanoat instituti tabiiy tolalarni dastlabki ishlash texnologiyasi kafedrasi professori, 2014-2017-yillarda Toshkent toʻqimachilik va yengil sanoat institutining tabiiy tolalarni dastlabki ishlash texnologiyasi kafedrasi mudiri kabi lavozimlarda ishlagan. 2017-yildan beri Guliston davlat universiteti rektori. https://guldu.uz/uz/universitet/tuzilma/2-rectors-office.html 

 Ilmiy faoliyati 
Texnika fanlari doktori, professor K.Hafizov rahbarligidagi “Совершшенстевование процесов воличного джинрования с примениением вибрирующих отбойного органа и ножа” mavzusida ilmiy tadqiqot olib borgan. 1984-yil dekabr oyida nomzodlik dissertatsiyasini himoya qilgan. 1998-yilda texnika fanlari doktori, professor D.Yakubov maslahatchiligida “Paxtani g‘aramlash va minimodulli zichlashning mexanizatsiyalashgan texnologik jarayonini ko‘rsatkichlarini asoslash va nazariyasini yaratish” mavzusidagi doktorlik dissertatsiyasini himoya qilgan. Muxsin Xodjiyevning ilm-fan sohasida 400ga yaqin asosiy ilmiy va uslubiy ishlari mavjuddir. 

 Mukofotlari 
2007-yilda “O'zbekiston Respublikasi o'rta maxsus kasb-hunar ta’limi a’lochisi” koʻkrak nishoni bilan taqdirlangan. Shuningdek, "Mehr-saxovat", "Yoshlarni vatanparvarlik ruhida tarbiyalashdagi xizmatlari uchun" ko'krak nishonlari bilan mukofotlangan.